Rahul-Priyanka: বারাণসীর রবিদাস মন্দিরে রাহুল-প্রিয়াঙ্কার লঙ্গর পরিবেশন

কলকাতা টিভি ওয়েব ডেস্ক: সন্ত রবিদাস জয়ন্তী (Ravidas Jayanti) উপলক্ষে বারাণসীর ক্ষীর গোবর্ধনে রবিদাস মন্দিরে লঙ্গর পরিবেশন করলেন প্রিয়াঙ্কা গান্ধী ভডরা (Priyanka Vadra) ও রাহুল গান্ধী (Rahul Gandhi)। বুধবার দলের টুইটার হ্যান্ডেল থেকে বারাণসীর মন্দিরে রাহুল ও প্রিয়াঙ্কা গান্ধীল লঙ্গর পরিবেশনের একাধিক ভিডিও শেয়ার করা হয়েছে।

এই ভিডিয়োতে দেখা গিয়েছে, সন্ত রবিদাসের মূর্তিতে শ্রদ্ধা জানাচ্ছেন দুই ভাইবোন। তারপরেই প্রথা মেনে রাহুল গান্ধী লঙ্গরে খাবার পরিবেশন করছেন। একই ভাবে খাবার পরিবেশন করতে দেখা যায় প্রিয়াঙ্কাকেও। বারাণসী যাওয়ার আগে রাহুল টুইটে সন্ত গুরু রবিদাসের জন্মবার্ষিকীতে (anniversary Ravidas Jayanti) সবাইকে শুভেচ্ছাও জানিয়ে বলেন, সন্ত রবিদাস ঐক্য ও ভ্রাতৃত্বের বার্তা দিয়েছিলেন।

এদিন সকালেই সন্ত রবিদাস জয়ন্তী (Ravidas Jayanti) উপলক্ষে দিল্লির করোল বাগের (Delhi’s Karol Bagh) গুরু রবিদাস বিশ্রাম ধাম মন্দিরে ( Guru Ravidas Vishram Dham Mandir) প্রার্থনায়  অংশ নেন প্রধানমন্ত্রী নরেন্দ্র মোদি (Prime Minister Narendra Modi) ।

পাঁচ রাজ্যের ভোট পর্ব শুরু হয়ে গিয়েছে। আর তিন দিন বাদেই পঞ্জাব বিধানসভার ভোট। সামনেই উত্তরপ্রদেশের দ্বিতীয় দফার ভোট। রাজনৈতিক মহল মনে করছে, ভোটের জন্যই সন্ত রবিদাসের জন্ম জয়ন্তী ঘিরে কংগ্রেস ও বিজেপির এই তৎপরতা।

সন্ত রবিদাস (saint Guru Ravidas ) উত্তরপ্রদেশের বারাণসীতে ১৬ শতকে জন্মগ্রহণ করেছিলেন। তিনি ছিলেন একজন সমাজ সংস্কারক। তিনি অস্পৃশ্যতার বিরোধিতা করেছিলেন। পঞ্জাবের দলিতরা এই দিনটি বিশেষভাবে উদযাপন করেন। উত্তরপ্রদেশেও সন্ত রবিদাসের প্রচুর ভক্ত রয়েছেন।

আরও পড়ুন- Modi: সন্ত রবিদাস জয়ন্তীতে ঝুমঝুমি বাজিয়ে কীর্তন মোদির, লক্ষ্য পঞ্জাব ভোট

सब के साथ स्नेह का लंगर! https://t.co/gIBYVWbevt

— Rahul Gandhi (@RahulGandhi) February 16, 2022

প্রত্যেক বছর মাঘী পূর্ণিমায় সন্ত রবিদাস জয়ন্তী পালন করা হয়। এবার সেই পূর্ণিমা পড়েছে বুধবার, ১৬ ফেব্রুয়ারি। পঞ্জাবের বিধানসভা নির্বাচন ১৪ ফেব্রুয়ারি অনুষ্ঠিত হওয়ার কথা ছিল। সন্ত রবিদাস জয়ন্তী উপলক্ষে কংগ্রেস সহ একাধিক রাজনৈতিক দল নির্বাচন কমিশনকে চিঠি দিয়ে ভোটের দিন বদলের আবেদন করে।

রাজনৈতিক দলগুলির বক্তব্য ছিল, রবিদাস জয়ন্তীর কারণে বিপুল সংখ্যক লোক পঞ্জাব থেকে বারাণসী যায় উৎসবে সামিল হতে। ওই সময় ভোট হলে প্রচুর মানুষ ভোটাধিকারে বঞ্চিত হবে। তাই ভোটের দিন পিছিয়ে দিলে ভাল হয়। সেই আবেদন মেনে নির্বাচন কমিশন ভোটের দিন পিছিয়ে ২০ ফেব্রুয়ারি করেছে।